**ELŐTERJESZTÉS**

Tiszavasvári Város Önkormányzata Képviselő-testületének

**2017. június 29-én** tartandó

rendes ülésére

**Az előterjesztés tárgya:** **a Tiszavasvári Sporttelep használati jogának biztosítása a TSE részére a 2017/18-as bajnoki évre**

**Melléklet:** Beszámoló a határozat-tervezet I. melléklete,

Használati szerződés a határozat-tervezet II. mellékleteke

**A napirend előterjesztője:** Dr. Fülöp Erik polgármester

**Az előterjesztést készítette:** Erdei Kolett köztisztviselő

**Az előterjesztés ügyiratszáma**: 10648/2017.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Meghívott neve** | **Meghívott titulusa** | **Elérhetősége** |
| Nácsa Balázs | Tiszavasvári Sportegyesület elnöke | nacsa.balazs@tiszater.hu |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2017. június 23.

 **Erdei Kolett**

 **témafelelős**

 **Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

**- a Képviselő-testülethez -**

**a** **Tiszavasvári Sporttelep használati jogának biztosítása a TSE részére**

**a 2017/18-as bajnoki évre**

**Tisztelt Képviselő-testület!**

1. **Előzmények**

**Nácsa Balázs a Tiszavasvári Sportegyesület elnöke** **azzal a kéréssel fordult az önkormányzathoz,** **hogy használati jogot biztosítson részükre a Fehértói út 2/b. szám alatt található Sporttelep megnevezésű ingatlanon.**

Kérelmének oka, hogy a Sportegyesület bajnokságba benevezett csapatai a Sporttelepet és kiegészítő épületeit edzések megtartására, bajnoki és más szervezett mérkőzések, tornák lebonyolításra használhassák. **Az ingatlanra vonatkozó használati jogot biztosító szerződést a 2017-2018. évi bajnoki nevezéshez kell csatolniuk.**

A Képviselő-testület a 189/2016.(VI.23.) Kt. számú határozatával az elmúlt évadra is biztosította a TSE részére a sporttelep használatát. Az önkormányzat és a Sportegyesület között 2016. június 23. napján létrejött 1 éves határozott időtartamra kötött használati szerződés értelmében a Használatba vevőnek 2017. június 30. napjáig a vagyon hasznosításáról, a közfeladat ellátásról a szerződésben foglalt karbantartási, gondozási kötelezettségek teljesítéséről be kell számolni. A TSE vezetője csatolta beszámolóját, mely az előterjesztés mellékletét képezi. Ahogyan az elmúlt években most is **javaslom, hogy a Fehértói út 2/b. szám alatti ingatlan használati jogát biztosítsa a Képviselő-testület a TSE részére.** Egyidejűleg megkérem a Képviselő-testülete, hogy a vagyon hasznosításáról, a közfeladat ellátásról a szerződésben foglalt karbantartási, gondozási kötelezettségek teljesítéséről készített beszámolóját fogadja el.

1. **Ingyenes használati szerződés megkötésének hatályos jogszabályi háttere**

**A Tiszavasvári Város Önkormányzata vagyonáról és a vagyongazdálkodás szabályairól szóló 31/2013. (X.25.) önkormányzati rendelet** (továbbiakban: **vagyon rendelet**) **9.§ (1)** bekezdés r./ pontja szerint az ingatlan használatának átengedése a Képviselő-testület hatáskörébe tartozik.

## A nemzeti vagyonról szóló 2011. évi CXCVI. törvény (a továbbiakban: Nvtv.) 3. § (1) bekezdés 18. pontja és vagyon rendelet 3. sz. melléklete értelmében a 2438 hrsz.-ú ingatlan az önkormányzat korlátozottan forgalomképes vagyonába tartozik.

## Az Nvtv. 7. § (1) a nemzeti vagyon alapvető rendeltetése a közfeladat ellátásának biztosítása.

## Az Nvtv. 11. § (13) bekezdésében foglaltak értelmében nemzeti vagyon ingyenesen kizárólag közfeladat ellátása céljából, a közfeladat ellátáshoz szükséges mértékben hasznosítható, valamint adható vagyonkezelésbe.

**A Magyarország helyi önkormányzatairól szóló** **2011. évi CLXXXIX. törvény** **13. § (1)** A helyi közügyek, valamint a helyben biztosítható **közfeladat**ok körében ellátandó helyi **önkormányzati feladat**ok különösen:

**15. „sport, ifjúság ügyek…”**

Az Nvtv. 11. § (10) bekezdésében foglaltak értelmében a **nemzeti vagyon hasznosítására vonatkozó szerződés** **csak természetes személlyel vagy átlátható szervezettel** köthető. A hasznosításra irányuló szerződés **határozatlan vagy legfeljebb 15 év határozott időre köthető**.

Az Nvtv. 11.§ (16) bekezdése alapján a helyi önkormányzat tulajdonában álló nemzeti vagyon tekintetében törvényben vagy a **helyi önkormányzat rendeletében meghatározott értékhatár feletti nemzeti vagyont hasznosítani** – **ha törvény kivételt nem tesz** – **csak versenyeztetés útján**, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával **lehet.**

Az Nvtv. 11.§ (17) bekezdésének b) pontja alapján **mellőzhető a versenyeztetés** abban az esetben, ha a **hasznosítás jogszabályban előírt** állami vagy **önkormányzati feladatot ellátó gazdálkodó szervezet javára történik.**

**Ennek megfelelően, mellőzhető a versenyeztetés, mivel az ingatlan ingyenes használatba adása a Tiszavasvári Sportegyesület javára történik, amely szervezet az Mötv. 13. § (1) bekezdés 15. pontjában foglalt sport és ifjúság ügyeket maradéktalanul ellátja.**

Fentiek figyelembevételével kérem a Tisztelt Képviselő-estületet az előterjesztés megtárgyalására és a határozat-tervezet elfogadására!

Tiszavasvári, 2017. június 23.

 **Dr. Fülöp Erik**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2017.(VI.29.) Kt. sz.**

**határozata**

**a** **Tiszavasvári Sporttelep használati jogának biztosítása a TSE részére**

**a 2017/18-as bajnoki évre**

Tiszavasvári Város Önkormányzata képviselő-testülete Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárva az alábbi határozatot hozza:

Tiszavasvári Város Önkormányzat Képviselő-testülete

1. A Tiszavasvári Sportegyesület elnöke által a 2016/17-es bajnoki évadra vonatkozó használati szerződés alapján készített beszámolót elfogadja.
2. A Tiszavasvári Sportegyesület részére 2017/18-as bajnoki évre, térítésmentes használati jogot biztosít a tiszavasvári 2438 hrsz.-ú, a valóságban 4440 Tiszavasvári, Fehértói u. 2/b. szám alatt található Sporttelep megnevezésű ingatlanra.
3. Felkéri a polgármestert, hogy a használati jogra vonatkozó megállapodást a határozat melléklete szerinti tartalommal kösse meg a Tiszavasvári Sportegyesület elnökével.

**Határidő**: azonnal **Felelős**: Dr. Fülöp Erik polgármester

 **…/2017. (…...) Kt. számú határozat I. melléklete:**

**Beszámoló a 2438 HRSZ-ú, a valóságban Tiszavasvári Fehértói u. 2/b. számú**

**ingatlan használatáról**

Az ingatlant a 2016. június 23-án keltezett használati szerződés alapján a Tiszavasvári Sportegyesület használta a 2016/2017-es labdarúgó bajnokságon való részvétele céljából edzések megtartására, bajnoki és más mérkőzések, tornák lebonyolítására.

**Bajnokságokban való részvétel**

1. A labdarugó szakosztály csapatai 2016/17 évben a SZ-SZ-B Megyei Labdarugó bajnokság első osztályába neveztek és szerepeltek.

**2016/2017 évi bajnokág eredményei:**

**Felnőtt csapat** (22 fő) a bajnokságban az 3. helyen végzett (edző. Kiss Gábor). A felnőtt csapatnál Kiss Gábor kapta meg a bizalmat az új bajnoki évadra. A keret jelentős átszervezésre került 7 korábbi játékos helyére 8 játékos érkezett Fazekas Viktor visszavonult. A nyári felkészülésünk jól sikerült, a bajnokságot remekül kezdtük majd beleszaladtunk két nagy vereségbe. Az őszi szezon második felében a csapat játéka és eredményessége javult, de a jó téli felkészüléssel a bajnokság végére sikerült a dobogós helyezés megszerzése.

**Ifjúsági csapat** (18-20 fő) a bajnokságban a 14. helyen végzett (edző: Nagy István). A csapatban jelentős változások történtek több játékos, különböző okokból eltávozott a csapattól így új csapatot kellett építeni, ami nagy problémát jelentett.

**Serdülő csapat U16** (18-20fő) a bajnokságban az 1. helyen végzett (edző: Szabó Zoltán). 2015 őszén Szabó Zoltán edző szárnyai alá kerültek a játékosok, akik a bajnokság felkészüléséhez nagy lelkesedéssel kezdtek hozzá. A szezonban a két kapus kivételével minden játékos szerzett gólt, legeredményesebbek - Szabó József 57 gól, Tóth László 48 gól, Tóth János 24 gól. Elnyerték a megye legjobb serdülő csapatának járó díjat is a Baktalórántháza csapatának legyőzésével, akik a Szabolcs- Szatmár- Bereg Megye keleti csoport  U-16-s győztesei.

**Serdülő csapat** U14 (16-18 fő) az akik szintén bajnoki rendszerben játszanak kisebb pálya területen, akik a 3. helyen végeztek.

**Utánpótlás nevelés** területén 3 korosztályos (U7, U9, U11, U13) országos MLSZ-OTP- NUPI-BOZSIK program megyei szervezésű tornáin vettünk részt, melyek tavaszi és őszi 5-5 fordulóját sporttelepünkön rendeztük meg. A körzeti toborzásvezető, és versenyeztetést irányító Fecsku István. Az edzéseket Sinka László, Fazekas Viktor, Szabó Zoltán, Fedor Jolán irányították.

Augusztusban 1 hetes utánpótlás tábort szerveztünk Fazekas Viktor irányításával.

Több utánpótlás mérkőzésen és tornán vettek részt a Sinka László, Fazekas Viktor és Szabó Zoltán által irányított korosztályos csapatok. Szereplésük eredményes volt, több kiváló helyezést értek el.

**Egyéb rendezvényeink:**

1. A bajnokságok szünetében részt vettünk a Nyírerdő Kupa kis pályás felkészülési tornán.

Megrendeztük a XI. Bohács Sándor emléktornát Tiszavasváriban 4 csapat részvételével, ahol első helyezést értünk el.

Az ingatlan karbantartási, gondozási tevékenységeit a Városi Kincstárral közösen elvégeztük. TAO-s pályázati támogatásból önkormányzat biztosította önerővel megvalósítottuk az öltöző korszerűsítés II. ütemét valamint az edzőpálya világítás bővítését. Befejeztük a fedett lelátó építését.

Öltöző korszerűsítés II. ütem

A sporttelep szociális helyiségei öltözők, fürdők, WC-k, mosókonyha, folyosók, egyéb más helyiségek, gondnoki lakás az 1970-es években épült, majd 1980-ban bővült. Az épület téglából, tufából és akkori fakeretes és fém nyílászárókkal egy- és kétsoros üvegezéssel épült. 2014-ben a nyílászárók részbeni cseréje és a folyosók, fürdők festése megvalósult. A homlokzati és lábazati vakolat több helyen tönkrement, levált. 2016-ban megvalósítottuk a megmaradt régi nyílászárók cseréjét, a külső falfelületek vakolását és a lábazat festését, hogy az épület állagát megóvjuk, használatra való alkalmasságát fenntartsuk, illetve működtetését gazdaságos keretek között tartsuk.

Edzőpálya világítás bővítése

Szeretnénk elérni, hogy pályáink megkapják az I. osztályú hitelesítést, s edzőpályánkon villanyfényes foglalkozásokat tudjunk tartani. Ehhez megvalósítottuk az edzőpályán a lámpatestek számának bővítését 7 db fémhalogén lámpával + lámpatesttel, s az ehhez szükséges szerelvénydoboz, kábel, tömszelence, stb. elhelyezésével.

Továbbra is gond, hogy a sportpályát illetéktelenek használják, zavarva ezzel a szervezett foglakozásokat. Nem egy alkalommal volt tapasztalható az építmények és berendezések szándékos rongálása, mely kapcsán rendőrségi feljelentést is tettünk.

A sportpálya őrzésére, fenntartására a jövőben nagyobb hangsúlyt kell fordítani.

Tiszavasvári, 2017. június 23.

 Nácsa Balázs

 elnök

 Tiszavasvári Sportegyesület

**…/2017. (…...) Kt. számú határozat II. melléklete:**

**HASZNÁLATI SZERZŐDÉS**

mely létrejött egyrészről

**Név: Tiszavasvári Város Önkormányzata**

**Rövidített név:** -

**Székhely:** 4440 Tiszavasvári, Városháza tér 4.

**Levelezési cím:** 4440 Tiszavasvári, Városháza tér 4.

**Képviseli:** Dr. Fülöp Erik polgármester

**Számlavezető pénzintézete:** OTP Bank Nyrt.

a továbbiakban: **Használatba adó**

másrészről

**Név: Tiszavasvári Sportegyesület**

**Székhely:** 4440 Tiszavasvári, Városháza tér 4.

**Levelezési cím:** 4440 Tiszavasvári, Városháza tér 4.

**Képviseli:** Nácsa Balázs

**Számlavezető pénzintézete:** Tiszavasvári Takarékszövetkezet

**Bankszámlaszám:** 68700019-10143571

**Adószám:** 18792526-2-15

**Telefonszám:** 42/275-138

**email cím:** nacsa.balazs@gmail.com

a továbbiakban: **Használatba vevő**

között alulírott helyen és napon a következő feltételek szerint:

1. **A szerződés tárgya:**

Használatba adó, a tulajdonában lévő **2438 hrsz.-ú, a valóságban 4440 Tiszavasvári, Fehértói út 2/b. szám alatt található kivett sporttelep megnevezésű ingatlant,** jelen szerződésben foglalt feltételekkel **a Használatba Vevő ingyenes használatába adja, a Használatba Vevő pedig ingyenesen használatba veszi.**

1. **A szerződés időtartama:**

A Tiszavasvári Sportegyesület által benyújtott 2017/2018-as bajnoki évre történő nevezése elfogadásától számított 1 éves határozott időszak.

1. **A szerződés célja:**

A Használatba Vevő által a **– a sport és ifjúsági ügyek támogatásaként –** a 2017/18-as labdarúgó bajnokságon való részvétele céljából edzések megtartására, bajnoki és más szervezett mérkőzések, tornák lebonyolításának biztosítása.

1. **Felek joga, kötelezettsége:**

**IV.1.1. Használatba vevő joga:**

* A használati jog hatálya alatt a használatba adott vagyonnal a feladat ellátása érdekében – a jogszabályok adta keretek között és a jó gazda gondosságával – szabadon gazdálkodik, tekintettel a nemzeti vagyonról szóló törvény, az államháztartásról szóló jogszabály és annak végrehajtási rendelete, valamint a vonatkozó önkormányzati vagyonrendelet rendelkezéseire.

**IV.1.2. Használatba vevő kötelezettsége:**

* **A szerződés tárgyát képező vagyon használatba vétele**, **maradéktalan együttműködés annak átadás-átvétele során.**
* Az önkormányzati közfeladat ellátásához biztosítani a feladatellátás feltételeinek hatékony biztosítását, a vagyon állagának és értékének megőrzését, védelmét, illetve a vagyon értékének növelését.
* Vállalja, hogy a használati jog hatálya alatt **gondoskodik a használatba vett vagyon saját költségen történő karbantartásáról,** gondozásáról
* A használatba vett vagyont a rendes gazdálkodás szabályainak megfelelően, elvárható gondossággal birtokolja, használja és a vagyon hasznait szedi.
* A vagyonhoz fűződő **közterheket viselni**.
* A vagyont fenyegető veszélyről és a bekövetkezett **kárról,** vagyont érintő **lényeges változásokról, a változás bekövetkezésétől** számított 5 napon belül értesíteni a Használatba adót. Köteles **haladéktalanul értesíteni** a Használatba adót az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt jogai gyakorlásában harmadik személy akadályozza. A Használatba vevő köteles tűrni, hogy a Használatba adó a veszély elhárítására, a kár következményeinek megszüntetésére a szükséges intézkedéseket megtegye. **Az értesítés elmaradása vagy késedelme miatt bekövetkezett kárt, illetve költségnövekedést a Használatba vevő köteles viselni.**
* A vagyon hasznosításáról, közfeladat ellátásról a szerződésben foglalt karbantartási, gondozási kötelezettségek teljesítéséről **2018. június 30-ig - beszámolni.**
* Tűrni a használattal kapcsolatos ellenőrzéseket, és köteles az ellenőrzésekben közreműködni, az előírt beszámolást teljesíteni.
* A jelen szerződés tárgyát képező **ingatlan használatát** a jelen szerződésben meghatározott feladatok, közfeladatok ellátásának zavarása nélkül, a Használatba adó, vagy a Használatba adó intézményei részére eseti jelleggel **önkormányzati, kulturális rendezvények lebonyolítása céljából térítésmentesen biztosítja. Használatba adó és Használatba vevő az ilyen eseti használat előtt 15 nappal egyeztetnek. A felmerülő költségek viselésére (rezsidíj, takarítás) az eseti használó Használatba adó köteles. Az üzemeltetés költségei Használatba Vevőt terhelik.**
* a vagyont **nem idegenítheti el,** valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - nem terhelheti meg,
* a **vagyont biztosítékul nem adhatja,**
* a vagyonon **osztott tulajdont nem létesíthet,**
* polgári jogi igényt megalapító, polgári jogi igényt eldöntő **tulajdonosi hozzájárulást a használatában lévő vagyonra vonatkozóan hatósági és bírósági eljárásban sem adhat,** kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz történő hozzájárulást.
* Amennyiben a használó a használatában levő **vagyon hasznosítását másnak átengedi, a használó magatartásáért, mint sajátjáért felel.**
* Felelős az ingatlannal kapcsolatban, a **tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.**
* Köteles teljesíteni a használatában levő vagyonnal kapcsolatban a jogszabályban, illetve a használati szerződésben előírt **nyilvántartási, adatszolgáltatási, és elszámolási kötelezettséget.**

**IV.2.1. Használatba adó joga különösen:**

Jelen szerződés V. pontjában foglalt célú és **egyéb feladatellátásra, használatra** vagyonnal való gazdálkodásra, a vagyon rendeltetésszerű használatára **irányuló ellenőrzéseket a használó legkisebb zavarásával ellenőrizni, adatot, tájékoztatást, információt kérni.**

**IV.2.2. Használatba adó kötelezettsége különösen:**

* **A szerződés tárgyát képező vagyont használatba adja, maradéktalanul együttműködik annak átadás-átvétele során.**
1. **1. A használat ellenőrzése** az alábbi módon történik:
* az államháztartásról szóló törvény figyelembe vételével a belső ellenőrzés keretében,
* a használó éves beszámoltatásával,
* a pénzügyi feladatokat ellátó bizottság által végzett eseti ellenőrzéssel.

**2. A használat ellenőrzése során ellenőrizni kell, hogy a Használatba Vevő**

* megőrizte-e a vagyontárgy értékét,
* gondoskodik az állag megóvásról, a jó karbantartásról,
* az egyéb vállalt kötelezettségét teljesíti-e.

Az V.1. pont első bekezdésében foglaltak szerinti ellenőrzéseket **a Használatba adó éves ellenőrzési tervében szerepeltetheti.**

**3. Az ellenőrzés során a Használatba adó képviselője jogosult**

- a szerződés tárgyát képező ingatlan területére **belépni és ott tartózkodni,**

- az ellenőrzés tárgyához kapcsolódó **iratokba és más dokumentumokba, elektronikus adathordozón tárolt adatokba** – a külön jogszabályokban meghatározott adat- és titokvédelmi előírások betartásával – **betekinteni,**

- a Használatba vevő alkalmazottjától **írásban vagy szóban felvilágosítást, információt kérni,**

- A Használatba adó az ellenőrzés megállapításairól értesíti a Használatba vevőt.

1. **Szerződésszegés**

**VI.1.** Szerződésszegésnek kell tekinteni a Polgári Törvénykönyvről szóló 2013. évi V. törvény megfelelő fejezetében taglalt esetköröket.

**VI.2.** Szerződő felek megállapodnak, hogy a **szerződésszegéssel okozott károk vonatkozásában a teljes kártérítés elvét** követik. A teljesítést biztosító egyéb szerződést biztosító mellékkötelezettséget nem kötnek ki.

**VI.3.** A Használatba vevő felel **minden olyan kárért, amely a rendeltetésellenes vagy szerződésellenes használat következménye.** A **nem rendeltetésszerű használat folytán keletkezett hibák kijavítása, károk megtérítése a Használatba vevő kötelezettsége függetlenül attól,** hogy a bekövetkezett hiba, illetve kár alkalmazottjai, ügyfelei, az intézmény ellátottjai vagy az érdekkörében eljáró személy magatartására vezethető vissza. **Nem terheli** a Használatba vevőt a kártérítési kötelezettség, **ha bizonyítja, hogy úgy járt el, ahogy adott helyzetben a közvagyon használójától elvárható.**

A Használatba adó a Használatba vevőtől követelheti a használatba adott vagyon rendeltetés-, illetve szerződésellenes használatának megszüntetését. Ha a Használatba vevő a rendeltetés-, illetve szerződésellenes használatot – a Használatba adó **felhívása ellenére – tovább folytatja, a Használatba adó kártérítést követelhet.**

1. **Szerződés megszűntetése:**

**VII.1. Közös megegyezés:**

Jelen szerződés közös megegyezéssel, a közös megegyezésben foglalt tartalommal bármikor megszűntethető.

**VII.2.** **Azonnali felmondásnak van helye különösen,** ha:

* a Használatba vevő a használatba adott önkormányzati **vagyonnal a vállalt önkormányzati közfeladatot nem látja el, vagy a használatba adott vagyonban kárt okoz.**
* **ha a sport, ifjúság ügyek feladatellátás, az annak végzésére szolgáló ingatlanban igazolható módon megszűnik.**
* **Használatba vevő, az Nvtv. szerint nem minősül átlátható szervezetnek.**
1. **A szerződés módosítása:**

A szerződést kizárólag írásban lehet módosítani. A módosítást előzetesen indokolással ellátva **írásban kell kezdeményezni**. Az Önkormányzat részéről a szerződés módosítását annak hatályba lépését megelőzően a képviselő-testületnek jóvá kell hagynia.

Felek nem tekintik a szerződés módosításának a hivatalosan nyilvántartott adataiban, így különösen a székhelyében, képviselőiben, bankszámlaszámában, illetve fax-vagy telefonszámában bekövetkező változást, továbbá a szerződéskötés és teljesítés során a kapcsolattartók adataiban bekövetkező változást. Az említett változásokról az érintett fél a másik felet - az eset körülményeitől függően - vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

1. **A szerződés megszűntetése esetén irányadó eljárás:**

A Használatba vevő a használati joga megszűntetése esetén, a megszűntetés napjától számított **15 napon belül köteles az ingatlant rendeltetésszerű használatra alkalmas állapotban** a Használatba adó részére visszaadni.

Amennyiben a Használatba vevő az ingatlant az előírt határidőig nem adja vissza Használtba adó birtokába, a Használatba adó jogosult azt birtokba venni, az ingatlanon található vagyonról **két tanúval hitelesített leltárt készíteni.**

1. **Egyéb rendelkezések**

**X.1.** A jelen szerződésben nem szabályozott kérdésekben elsősorban a Nemzeti vagyonról szóló, államháztartásról szóló törvény és annak végrehajtási rendelete, Magyarország helyi önkormányzatairól szóló törvény és a Ptk. rendelkezései az irányadóak.

**X.2.** Jelen szerződés **annak aláírásával** lép hatályba.

**Minden értesítés és egyéb közlés, melyet a jelen szerződés alapján meg kell, vagy meg lehet tenni írásban teendő meg.**

**Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt aláírták.**

Tiszavasvári, 2017. június

**…………………………………… ..………………………………………..**

**Dr. Fülöp Erik Nácsa Balázs**

**Tiszavasvári Város Önkormányzat Tiszavasvári Sportegyesület**

**polgármestere elnöke**